אוצר הוד מלכותו

אוצר הוד מלכותו (באנגלית: HM Treasury) הוא משרד האוצר של ממשלת בריטניה האחראי על ניהול ההוצאות הציבוריות, תקציב המדינה, וקביעת המדיניות הכלכלית של בריטניה.

תפקיד שר האוצר בבריטניה נחשב לאחד מארבעת התפקידים הבכירים המכונים המשרות הרמות בשירות המדינה (באנגלית: Great Offices of State), וכיום נושא משרה זה נחשב שני לראש ממשלת בריטניה בחשיבותו הפוליטית. משרה זו היא השלישית מבין המשרות העתיקות ביותר בהיסטוריה של אנגליה, ומקורה בתפקיד השר האחראי על הכנסות בית המלוכה בימי הביניים.

שרת האוצר הנוכחית הוא רייצ'ל ריבס שנכנסה לתפקידה ב-5 ביולי 2024.

 תפקידים 
תפקידי אוצר הוד מלכותו:
 ניהול ההוצאות הציבוריות – ניהול הוצאות משרדי הממשלה, השכר והפנסיה במגזר הציבורי, ניהולם השוטף של נכסי המדינה, של הוצאותיה ושל חובה, מדיניות רווחה, והשקעות הון.
 ניהול מדיניות השירותים הפיננסיים – לרבות רגולציה של בנקאות ושירותים פיננסיים, יציבות פיננסית והבטחת התחרותיות.
 פיקוח על מערכת המס – כולל מס ישיר, עקיף, עסקי, רכוש, מס אישי ומס החברות.
 קידום תשתיות והשקעות פיננסיות – סיפוק תשתיות למגזר הציבורי והקלת השקעות במגזר הפרטי בתשתיות בבריטניה.

 בעלי תפקידים 
משרהתמונהשרתיאור משרההלורד הראשון של האוצרלא ממוסגר|119x119 פיקסליםסר קיר סטארמרראש הממשלה; מפקח על תפקוד שירות המדינה והסוכנויות הממשלתיות;
ממנה חברי ממשלה; הוא הדמות המרכזית של הממשלה בבית הנבחרים.הצ'נסלורלא ממוסגר|117x117 פיקסליםרייצ'ל ריבסעומדת בראש אוצר הוד מלכותו, אחראית על קביעת המדיניות הפיסקלית של הממלכה, ניהול התקציב השנתי, פיקוח על הוצאות הממשלה והכוונת מדיניות המיסוי.המזכיר הראשי של האוצרלא ממוסגר|117x117 פיקסליםג'יימס מורייאחראי על ניהול ההוצאה הממשלתית, הכנת סקירות ההוצאה (spending reviews), פיקוח על חלוקת התקציבים בין המשרדים, בקרה על ההוצאות השוטפות והבטחת יעילות ותמורה לכספי ציבור. בנוסף, הוא מייצג את משרד האוצר בדיוני קבינט הנוגעים למדיניות הוצאה ומנהל משא ומתן עם משרדי הממשלה האחרים בנוגע לתקצוב.המזכיר הפיננסי של האוצרלא ממוסגר|88x88 פיקסליםספנסר ליבמורמוביל את סדר היום של הממשלה בתחום הצמיחה ומפקח על הפעילות המרכזית של משרד האוצרהמזכיר הכלכלי של האוצרלא ממוסגר|117x117 פיקסליםלוסי ריגביאחראית על שירותים פיננסיים, עתודות וחובות וניהולם, סנקציות פיננסיות, פשיעה כלכלית ועל מעורבות משרד האוצר בענייני הטריטוריות שמעבר לים.המזכיר לענייני הכנסות באוצרלא ממוסגר|117x117 פיקסליםטום תומלינסוןמופקד על תחומים כגון מיסוי עקיף, מדיניות סביבתית הקשורה להכנסות המדינה, ענייני נדל״ן הקשורים לאוצר, וכן נושאים שונים של הוצאות והכנסות קטנות יותר שאינם בתחום האחריות הישיר של השרים הבכירים יותר באוצר.המזכיר הפרלמנטרי של האוצרלא ממוסגר|117x117 פיקסליםטורסטן בלמסייע בתפקידו של משרד האוצר בכל רחבי הממשלה ותומך בשרי האוצר בביצוע תפקידיהםהמזכיר פרלמנטרי של האוצרלא ממוסגר|112x112 פיקסליםג'ונתן ריינולדסהממונה הראשי על המשמעת המפלגתית בבית הנבחרים (Government Chief Whip), אף שהוא נחשב באופן רשמי לשר זוטר במשרד האוצר.

 סוכנויות בת 
לאוצר הוד מלכותו מספר סוכנויות בת הכפופות לו ותומכות בתפקודו ומוציאות לפועל את מדיניותו:
 מחלקת האקטואריה הממשלתי – אמונה על ניתוח סיכונים פיננסיים, והכנת מודלים וייעוץ לתמיכה במגזר הציבורי בבריטניה.
 בנק NSַ&I – בנק חיסכון בבעלות ממשלתית בבריטניה, המציע איגרות חוב ומגוון אפשרויות של חסכונות והשקעות אחרים.
 הסוכנות הממשלתית לביקורת פנימית – אחראית לספק ייעוץ אובייקטיבי לממשלה להשגת תוצאות ומטרות טובות יותר עבור הוצאות הכסף הציבורי.
 הוועדה הלאומית לתשתיות – מספקת לממשלה ייעוץ מומחים לגבי פרויקטים של תשתיות לאומיות אסטרטגיות ארוכות טווח.
 משרד ניהול החוב של בריטניה – מנהלת את מדיניות ניהול החוב הממשלתית לצמצום עלויות המימון הממשלתי בטווח הארוך.
 המשרד לאחריות תקציבית – אחראי לספק ניתוח עצמאי של הכספים הציבוריים, חיזוי כלכלי ופיסקאלי, הערכת ביצועים מול יעדים, הערכת סיכונים פיסקאליים ובחינת תעריפי מס ומדיניות רווחה.
 בנק התשתיות – מספק 22 מיליארד ליש"ט שנתיים למימון שותפויות עם המגזר הפרטי והממשל המקומי כדי לממן תעשייה ירוקה ולהניע צמיחה ברחבי המדינה.
 הוועדה המייעצת של המטבעה המלכותית – בודקת עיצובים חדשים של מטבעות, מדליות, חותמות ועיטורים ולאחר מכן ממליצה על עיצובים מועדפים לממשלה.
 הרשות להתנהלות פיננסית – מסדירה את תעשיית השירותים הפיננסיים בבריטניה. תפקידה כולל הגנה על הצרכנים, שמירה על יציבות התעשייה וקידום תחרות בין נותני שירותים פיננסיים.
 הרשות לפרויקטים של תשתיות לאומיות – מקדמת, ומוציאה לפועל פרויקטים של תשתיות ברחבי בריטניה כוללים בין היתר: סלילת מסילות רכבת, בניית בתי ספר, בתי חולים ודיור, להגנה, IT ותוכניות טרנספורמציה גדולות.
 רגולטור מערכות התשלום הלאומי – אחראי להבטיח את הסדרת פעילותם של מערכות התשלום הפיננסיות ותפקודם במדינה.
 המטבעה המלכותית – המטבעה הלאומית של הממלכה המאוחדת אחראית על ייצור המטבעות, השטרות והמדליות של המדינה.
 הממונה על הנכסים – אחראית לעמוד בהתחייבויות החוזיות וניהול יתר ההתחייבויות של הממשלה.

 קישורים חיצוניים 


 הערות שוליים 

קטגוריה:משרדי אוצר
קטגוריה:משרדי ממשלת בריטניה